User:Vesna Štihača/sandbox

Aktivistkinja za ljudska prava i ženska prava, stručnjakinja za borbu protiv rodno uvjetovanog nasilja i rodnu ravnopravnost. Bivša je predsjednica udruge B.a.B.e. i Upravnog odbora Kuće ljudskih prava Zagreb.

Životopis
Rođena je 1954. godine u Skopju kao Sanja Jukić. Po struci je profesorica komparativne književnosti i jugoslavenskih jezika i književnosti. Pred rat i početkom rata radila je u Centru za kulturu Trešnjevka, potom kao profesorica hrvatskog u XVIII. gimnaziji u Zagrebu, a od 1994. do 1996. u Kulturno informativnom centru (KIC). U Centru za ženske studije u Zagrebu pet je godina vodila kolegij o medijima "Iskrivljeni odrazi". Od 1996. do 2000. radila je kao predavačica na Sveučilištu VERN', a od 1998. do 2000. kao programska koordinatorica u Hrvatsko-američkom društvu.

Od 1996. do 2017. godine zaposlena je u udruzi B.a.b.e. - Budi aktivna. Budi emancipiran, najprije kao koordinatorica, a zatim predsjednica. Tijekom karijere producirala je nekoliko dokumentarnih filmova, radijskih emisija i video spotova te osmislila, organizirala i/ili sudjelovala u više istraživanja na nacionalnoj i međunarodnoj razini vezana uz ravnopravnost spolova, nasilje nad ženama te žene i medije. Sudjelovala je kao istraživačica na tri projekta Europskog instituta za rodnu ravnopravnost (EIGE), u izradi izvještaja Global Media Monitoring za Hrvatsku (2000., 2005. i 2010.), na projektu RESpondIng to outbreaks through co-creaTIve sustainable inclusive equality stRatEgies i dr.

Bila je članica Vijeća za građanski nadzor sigurnosno-obavještajnih agencija (2008. - 2015.), članica Odbora za ljudska prava i prava nacionalnih manjina Hrvatskog sabora i članica Savjeta Agencije za temeljna ljudska prava Europske unije.

Hrvatska udruga za odnose s javnošću (HUOJ) 2012. joj je dodijelila nagradu Grand PRix za Komunikatoricu godine.

Nakon odlaska u mirovinu ostala je aktivna u nekim građanskim inicijativama, a posebno u Zakladi Solidarna, čija je suosnivačica te predsjednica Zakladne uprave.

Knjige

 * Putevima diskriminacije. Zagreb: B.a.B.e., 2009.
 * A 'ko joj je kriv!: nasilje nad ženama u ratu i miru, urednica. (II. izmijenjeno izdanje). Zagreb: B.a.B.e., 2008.
 * Nevinost bez zaštite: "ženska" percepcija medijskih sadržaja. Sanja Sarnavka i Suzana Kunac. Zagreb: B.a.B.e., 2006.
 * Put do vlastitog pogleda. Kako čitati, slušati i razumjeti medijske tekstove i medijsku kulturu (II. izmijenjeno izdanje). Zagreb: B.a.B.e., 2006.
 * Analiza dnevnih novina - Žene i mediji. Zagreb: B.a.B.e., 1998.

Prijevodi

 * Sestrica, Raymond Chandler. Zagreb: Spektar, 1984.
 * Vrućica, Robin Cook. Zagreb: Spektar, 1984.
 * Šarm i kako ga steći, Ann Jellicoe. Zagreb: Akademija za kazalište, film i televiziju, 1985.
 * Afrička mitologija, Geoffrey Parrinder. Opatija: Otokar Keršovani, 1987.
 * Evropska mitologija, Jacqueline Simpson. Opatija: Otokar Keršovani, 1988.
 * Harem, Diane Carey. Opatija: Otokar Keršovani, 1989.